**ҮЗДІК МАҒЖАНТАНУШЫ**

**Серікхан Амангүл**

**Гуманитарлық ғылымдар магистрі**

**ШҚО Тарбағатай ауданы, Би Боранбай атындағы орта мектеп**

**Мақсаты:** оқушылардың Мағжан Жұмабаевтың өмірі мен шығармашылығы туралы алған білімдерінің деңгейін анықтап, қорытындылап бір жүйеге түсіру, пәнге деген қызығушылығын арттыру, ойлау қабілетін дамыту, сөздік қорын байыту, сөйлеу мәдениетін жетілдіру.

***Барысы:***

*Мұғалім:* - Армысыздар, құрметті ұстаздар мен оқушылар және ойынға қатысушы сайыскерлер! «Халықтың кемеліне келіп өркендеп өсуі үшін, ең алдымен, азаттық пен білім қажет» деп Шоқан Уәлиханов, «Ғылым майданының қатардағы жауынгері тек үнемі оқу, іздену, талпыну, тану, өмір мектебінен өту арқылы ғана оның ірі қайраткері дәрежесіне дейін көтеріледі» деп Қаныш Сәтбаев айтып кеткендей, еліміздің болашағы тек қана білімді жастар екені даусыз. Осы мақсатпен 5-сынып оқушыларының арасынан суырылып шыққан дарабоздарымен « ҮЗДІК МАҒЖАНТАНУШЫ» зияткерлік ойынын өткіземіз.

 Ойын 5 кезеңнен тұрады. Сайыстың төрелігін айту үшін әділқазылар алқасын сайлаймыз...

**Бірінші бөлім** - «Бәйге». Мұнда қатысушылар қойылған сұраққа тез және нақты жауап беруі керек. Әрбір сұрақ 5 ұпайдан.

1. Мағжан Жұмабаевтың туған жері. (Қазіргі Солтүстік Қазақстан облысы, Булаев ауданы, Сасықкөл мекені).
2. Мағжан Жұмабаевтың өмір сүрген жылдары (1893-1938).
3. Мағжанның әкесі (Бекен).
4. Мағжанның бауыр-қарындастары (Мүсілім, Қаһарман, Мұқаметжан, Сәлімжан, Қалижан, Сабыржан, Күландам, Гүлбарам).
5. Мағжанды оқытқан алғашқы ұстаздары (Кәрім, Мұқаметжан молдалар, Данияр қажы, Ахитден мұғалім).
6. Мағжан қандай тілдерді оқыған(Арабша, парсыша, түрікше, орысша).
7. Алғашқы дәріс алған медресесі (Қызылжарда медресесінде).
8. Уфа қаласына барып қай медреседе дәріс алған? (Ғалия медресесі).
9. 1913 жылы Омбы қаласына келіп, кімнен дәріс алған? (Міржақып Дулатовтан).
10. Қай жылы Қызылжардағы «Бостандық туы» газетінде редактор болды? (1919 ж.).
11. 1922 жылы Мағжан қай институтта сабақ берді?
12. 1929 жылы түрмеге қамалып, қай жерге жер аударылды? (Карелияға)
13. Мағжан жаладан кімдердің көмегімен босайды? (М.Горький және оның әйелі Е.Пешкованың)
14. Мағжан қай жылдары жазықсыздан-жазықсыз атылған (1938 19 наурызда)
15. Талантты ақынның өлеңдері алғаш қайд а жарияланды? (Омбыдағы қабырға газетінде, қолжазба журналдарда, мерзімді баспасөздерде)
16. Мағжанның өлеңдер жинағы (1912 жылы Қазанда «Шолпан»)
17. Өлеңдер жинағы Сұлтанбек Қожановтың алғы сөзімен қай жылы, қай жерде шықты? (1923 жылы Ташкентте)
18. Мағжанның қандай кітаптары, аудармалары басылды? («Педагогика», «Сауатты бол»)
19. Ақынның ең көлемді кітабы (1923 жылы ташкенттегі «Мағжан өлеңдері»)
20. Мағжанның қандай поэмалары бар? («Батыр Баян», «Қорқыт», «Ертек» )

**Екінші бөлім-** «Жалғастыр». Мағжанның өлеңдерінен үзінді беріледі, сол үзінділердің атын тауып, жалғастырып айту керек.Дұрыс жауапқа -10 ұпай.

1. Қысық көзді Күншығыс,

Бұл тұруың қай тұрыс

Серпіл енді, алыбым!

Күңірентіп жерді ыңыраншы (Күншығыс)

Күнбатысқа көз салшы,

Көрдің бе қанның жалынын?

Күнбатыстың шаң басқан,

Шаң емес, қара қан басқан.

Тарсыл-күрсіл, қанды атыс.

Кеп білем деп бөлуге,

Көп күлем деп өлуге

Жақын қалды Күнбатыс.

1. Арыстанмын, айбатыма кім шыдар?

Жолбарыспын, маған қарсы кім тұрар?

Көкте – бұлт, жерде – желмін гулеген,

Жер еркесі – желдің жөнін кім сұрар? «Мен кім?»

Көкте-Күнмін, көпке нұрым шашамын,

Көңілге алсам, қазір ғарышқа асамын.

Шеті, түбі жоқ теңізбін қаракөк

Ерігемін –толқып, шалқып, тасамын.

3. Айда атыңды, Сәрсембай,

Ағарып алтын таң атпай

 Шығайық қырға, далаға. «Айда атыңды Сәрсембай»

Шу-шу-шу...

Әттең ғана бұл оқу!

 Келмес едім қалаға.

Қарашы кейін бұрылып:

Таудай болып созылып

 Қала –бір жатқан дәу пері.

Айналасы – тұман, түн.

Дем алысы – от, түтін.

Жарық-жұрқ етер көздері.

4. Таласқан аспанменен көкпеңбек тас,

Қарасаң төбесіне айналар бас.

Жасаған мейірімді кең қадір тәңірі

Шығарған сол тауынан алтын, алмас. «Орал тауы»

Жіп-жиі, шытырманды түрлі ағаш,

Тұрғаны мұнарланып өсіп жалғас,

Қарағай, шырша-батыр бір қалыпта:

Шілде, жаз, қысын, күзін есіне алмас!

5.Кеудеде от, іште-жалын, көзде-жас,

Күні-түні қайғы жұтқан сорлы бас.

Сабан төсек, дым, қараңғы жатағы,

Наны қара, шайы қара, қарны аш. «Тұтқын»

Күн түсірмес мейірімі жоқ қара тас,

Ағармай ма мұндай үйде қара шаш?

Жанында жоқ жаны ашитын жақын жүз,

Тасбауырлар ыңғайына қарамас.

6. Алтын күн батып барады,

Күйдіріп көктің жиегін.

Құралай көзді қарағым,

Болдың ба иіріп жібегің? «Батқан күн, атқан таңның жыры»

Құралай көзді қарағым,

Қолыңа қардай бәтесті ал.

Қандай қызыл жібекпен

Ақ бәтеске өрнек сал.

7.Зор тәңірі, күштісің сен, сенеміз біз,

Әділ деп әр ісіңе көнеміз біз.

Өз құлын өзі еңіретпес тура ие деп,

Өзіңе ерік тізгінін береміз біз. «Тәңірі»

Ауыздан Алла атыңды тастамаймыз,

Алласыз ешбір іске бастамаймыз.

«Әділ хан, бұйрығыңа бойұсындық»,- деп,

Бұйрықсыз бір адым да аттамаймыз.

8.Арыстандай айбатты,

Жолбарыстай қайратты.

Қырандай күшті қанатты

Мен жастарға сенемін! «Мен жастарға сенемін»

Көздерінде от ойнар,

Сөздерінде жалын бар,

Жаннан қымбат оларға ар,

Мен жастарға сенемін!

9. Күннен туған баламын,

Жарқыраймын, жанамын.

Күнге ғана бағынам.

Өзім күнмін, өзім –от. «От»

Сөзім, қысық көзіңде –от,

Өзіме-өзім табынам.

Жерде жалғыз тәңірі – от.

Оттан басқа тәңірі жоқ.

10. Шын хакім, сөзің асыл – баға жетпес,

Бір сөзің мың жыл жүрсе дәмі кетпес.

Қарадан хакім болған сендей жанды

Дүние қолын жайып енді кетпес. «Алтын хакім Абайға»

Сөзіңе құлақ салып, баға бермей,

Қисайып, қыңырайды жұрттың ниеттес!

Бұртиып, теріс қарап: «Аулақ жүр!» -деп

Болды ғой жақын туған бәрі кетпес.

**Үшінші бөлім** – «Сандар сөйлейді». 10,20,30 деген сандарды суырып, жылдарға байланысты жауап береді.

1. 1910 жыл Уфа қаласындағы «Ғалия» медресесінде білім алды.
2. 1912 жылы «Шолпан» тұңғыш өлеңдер жинағы.
3. 1938 жылы қайтадан қамауға алынып, ату жазасына кесілді.

1. 1919 жыл Кеңес жұмысына араласады.
2. 1934 жыл әкесі Бекен
3. 1937 жылы Алматыда аударма ісімен айналысады.
4. 1923 жыл Мәскеуде Жоғары әдебиет-көркемөнер институтына оқиды.
5. 1929 жыл «Алқа» атты жасырын ұйым құрғаны үшін деген айыптаулармен ұсталып, Мәскеудегі «Бутырка» түрмесіне қамалып, 10 жыл айдауға кесіледі.
6. 1936 жылы Қызылжарға қайта оралып, мектепте бала оқытады.

**Төртінші бөлім**- «Жеті жұмбақ». Сұрақтарға жауап беру, яғни, бұл сөзді айтқанкім екенін анықтау керек. Әрбір сұрақ 10 ұпай.

1.Мағжан – сыршылдығымен, суретшілдігімен, сөзге еркіндігімен, тапқышдығымен күшті. Маржандай тізілген, торғындай үлбіреген нәзік үнді күйімен, шерлі мұңды зарымен күшті. *Жүсіпбек Аймауытов.*

2. Мағжандай ақыны бар, бір жерде тізе қосып отырған 5 миллион қазақтың тілі қалай жоқ болады?! *Әлихан Бөкейханов.*

3.Мағжан –қазақ поэзиясының жарық күні. Күн нұр шашса, кейбір «әдебиеттің жұлдызы боламыз» деп жүргендер сөніп қалады. *Ілияс Омаров*

4. Қазақ өлеңінің Абайдан кейінгі алыптарының, айтулы алтын діңгектерінің бірі ғана емес, бірегейі –Мағжан Жұмабаев. *Зейнолла Қабдолов.*

5.Қазақ жазушыларынан, Абайды сүйемін. Менің бала күнімнен ішкен асым, алған нәрімнің барлығы да Абайда... Бұдан соң Мағжанды сүйемін. Еуропалығын, жарқырағын, әшекейін сүйемін. *Мұхтар Әуезов.*

Мақалдағы жасырын сөзді тап.

1. (Тіл) қылыштан да өткір.
2. Көз – (жүрек) айнасы.
3. Адамды асырайтын- (еңбек).
4. Ердің сыншысы- (елі).
5. (Ақыл)- адам көркі.
6. Жыртық үйді жер табар

Өтірік сөзді (шын)табар.

 7.Дәлелсіз сөз (желмен) тең.

Қорытындылауға әділқазыларға сөз кезегін берейік. Сонымен сайысымыздың жеңімпазы анықталд